ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 21ης Ιουλίου 1986 σχετικά με την ενημέρωση και τις διαβουλεύσεις με τους εργαζομένους στις επιχειρήσεις με σύνθετη διάρθρωση (86/C 203/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,Εκτιμώνταςότι η Επιτροπή υπέβαλε στο Συμβούλιο τροποποιημένη πρόταση οδηγίας για την ενημέρωση και τις διαβουλεύσεις με τους εργαζόμενους στις επιχειρήσεις με σύνθετη διάρθρωση, και ειδικότερα τις διεθνικές 7 ότι το Ευρωπαϊκό Κοινοβούλιο και η Οικονομική και Κοινωνική Επιτροπή διατύπωσαν τη γνώμη τους σχετικά με το ζήτημα αυτό 7ότι, μέχρι σήμερα, το Συμβούλιο δεν μπόρεσε να καταλήξει σε συμφωνία γι' αυτή την πρόταση οδηγίας 7ότι, ωστόσο, αναγνωρίζεται γενικά η ανάγκη κοινωνικού διαλόγου σε όλα τα επίπεδα 7ότι, με τις πρόσφατες εξελίξεις, όπως είναι το συνεχώς αυξανόμενο ποσοστό της ανεργίας και η εισαγωγή των νέων τεχνολογιών σε μεγάλη κλίμακα, ο κοινωνικός αυτός διάλογος αποκτά μεγαλύτερη σημασία και στο εξωτερικό και στο εσωτερικό της επιχείρησης 7ότι η ενημέρωση και οι διαβουλεύσεις με τους εργαζόμενους μπορούν να έχουν διεθνικό χαρακτήρα 7ότι, μέσα στα πλαίσια αυτά, πρέπει να αποτιμώνται με συνέπεια οι νέες εξελίξεις και στο επίπεδο των κοινωνικών εταίρων και στη νομοθεσία των κρατών μελών 7ότι είναι ευκταίο να ενέχονται οι εργαζόμενοι στις δραστηριότητες και την επιτυχία της επιχείρησης στην οποία εργάζονται,1. πιστεύει ότι το πρόβλημα της ενημέρωσης των εργαζομένων και των διαβουλεύσεων με αυτούς έχει μεγάλη πολιτική και οικονομική σημασία και ότι η λύση αυτού του προβλήματος μπορεί να συμβάλει στη βελτίωση των σχέσεων μεταξύ των κοινωνικών εταίρων, καθώς και στην καλύτερη απόδοση των επιχειρήσεων και της οικονομίας των κρατών μελών,2. υπογραμμίζει το ενδιαφέρον που παρουσιάζει ο κοινωνικός χώρος μέσα στα πλαίσια της υλοποίησης της εσωτερικής αγοράς της Κοινότητας και την ανάγκη να υπάρξει μεγαλύτερη σύγκλιση μεταξύ των δικαιωμάτων των εργαζομένων στα κράτη μέλη να ενημερώνονται και να ζητείται η γνώμη τους για τις σημαντικές αποφάσεις των οικείων επιχειρήσεων,3. διαπιστώνει ότι δεν μπόρεσε να βρεί τη λύση αυτού του προβλήματος με βάση την τροποποιημένη πρόταση οδηγίας που υπέβαλε η Επιτροπή στο Συμβούλιο στις 13 Ιουλίου 1983 και υπενθυμίζει ότι, στις 13 Ιουνίου 1985, σημείωσε ότι το πρόβλημα αυτό εξαρτάται σε ορισμένα κράτη μέλη αποκλειστικά από τις συλλογικές συμβάσεις και ότι, πριν συνεχίσει την εξέταση της εν λόγω οδηγίας, θα πρέπει να λυθεί αυτό το πρόβλημα αρχής,4. καλεί την Επιτροπή:- να συνεχίσει τις σχετικές εργασίες της και να παρακολουθεί από κοντά την εξέλιξη της εθνικής νομοθεσίας σ' αυτό το επίπεδο και τις συμφωνίες που συνάπτονται μεταξύ των κοινωνικών εταίρων, όσον αφορά την ενημέρωση και τις διαβουλεύσεις με τους εργαζομένους,- να συνεχίσει να έχει στενές επαφές με τους κοινωνικούς εταίρους για να του υποβάλλει κάθε χρόνο έκθεση, σχετικά με τις σημαντικές εξελίξεις σ' αυτόν τον τομέα,5. θα ξαναρχίσει, με βάση τις εκθέσεις αυτές, στις αρχές του 1989, την εξέταση είτε της τροποποιημένης πρότασης οδηγίας, που προαναφέρθηκε, είτε κάθε άλλης πρότασης που θα του υποβάλει, ενδεχομένως, η Επιτροπή για την ενημέρωση και τις διαβουλεύσεις με τους εργαζομένους,6. καλεί τις οργανώσεις εργοδοτών και εργαζομένων στην Κοινότητα να συνεχίσουν το σχετικό διάλογο σε όλα τα επίπεδα, ώστε να καταλήξουν στο κατάλληλο επίπεδο, σε συμφωνίες που θα προβλέπουν την ενημέρωση και τις διαβουλεύσεις με τους εργαζόμενους, μεταξύ άλλων και κατά την εισαγωγή των νέων τεχνολογιών, και υπενθυμίζει σχετικά το κείμενο του νέου άρθρον 118 Β της συνθήκης, όπως σχετικά το κείμενο του νέου άρθρο 118 Β της συνθήκης, όπως προβλέπεται στο άρθρο 22 της ενιαίας ευρωπαϊκής πράξης, που έχει ως εξής:«Η Επιτροπή προσπαθεί να αναπτύξει μεταξύ των κοινωνικών εταίρων σε ευρωπαϊκό επίπεδο το διάλογο που θα μπορούσε να καταλήξει, εφόσον οι εν λόγω κοινωνικοί εταίροι το επιθυμούν, σε συμβατικές σχέσεις.»